Document ID: 31993R0697

Padomes Regula (EEK) Nr. 697/93
(1993. gada 17. marts),
ar ko groza Padomes Regulu (EEK) Nr. 3759/92 par zvejniecības un akvakultūras produktu tirgus kopīgo organizāciju un Regulu (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā Regula (EEK) Nr. 3759/92 [4] lielāko daļu zivju sugu identificēja pēc to taksonu nosaukumiem;
tā kā dažām zivju sugām, ko parasti pazīst kā foreles, pārceļot šīs sugas no Salmo ģints uz Oncorhynchus ģinti, tika starptautiskā mērogā piešķirti jauni taksonu nosaukumi; tā kā šī taksonu pārdēvēšana neizraisa izmaiņas ne šo sugu tarifu klasifikācijā, ne arī kopējā muitas tarifa struktūrā; tā kā tiek pieņemts, ka zemteksta piezīmē izdarīta atsauce uz jauno taksona nosaukumu būtu pietiekoša; tā kā tā rezultātā būtu jāizdara grozījumi minētās regulas VII pielikumā;
tā kā kopējā muitas tarifā ir iekļauta tā tarifu nomenklatūra, kas izriet no Regulas (EEK) Nr. 3759/92 piemērošanas; tā kā rezultātā būtu jāgroza kombinētā nomenklatūra Regulas (EEK) Nr. 2658/87 [5] I pielikumā,
IR PIEŅĒMUSI ŠO REGULU.
1. pants
Regulas (EEK) Nr. 3759/92 VII pielikums tiek aizstāts ar šīs regulas pielikumu.
2. pants
Regulas (EEK) Nr. 2658/87 I pielikums tiek aizstāts ar šīs regulas pielikumu, kas attiecas uz tur minētajiem KN kodiem.
3. pants
Šī regula stājas spēkā sešas nedēļas pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 17. martā

Labels: 3
6